open-index/open-wikipedia-markdown huggingface dataset:
Autogiro

‎ 
 

**Autogiro** adalah sejenis pesawat terbang yang berkebolehan terbang menggunakan kerajang udara seperti rotor helikopter tetapi tidak mempunyai dorongan kuasa .

Autogiro direka dalam tahun 1919 oleh Juan de la Cierva y Codorniu, seorang rakyat Sepanyol yang berjaya membuat penerbangan sulungnya dalam bulan Januari 1923 di lapangan terbang Cuatro Vientos, Madrid. Rekaan De la Cierva membolehkan pembinaan helikopter pertama 13 tahun kemudian. 

Daya angkat autogiro dihasilkan oleh kerajang udara yang dipasangkan mendatar di atas pesawat dan berpusing akibat pergerakan udara di atas kerajang udara akibat daripada pergerakan ke hadapan autogiro itu. Autogiro juga mempunyai sayap tetap seperti mana kapal terbang biasa, badan dan susunan ekornya seperti mana kapal terbang biasa. Tujahan diperolehi daripada enjin berkipas dan kawalan diperolehi menggunakan pengemudi,  elevator dan aileron. Sesetengah rekaan tidak menggunakan sayap, dan keseluruhan daya angkatan diperolehi daripada rotor. 

Kawalan pic dan olengan di perolehi dengan menyengetkan rotor ke rah hadapan, ke belakang ataupun ke sisi. Kelebihan autogiro adalah kebolehannya mengurangkan kadar penurunannya apabila mengalami kerosakan enjin, dan keupayaannya berlepas dan mendarat dalam keadaan lapangan sempit. Dengan angin sakal (headwind), autogiro boleh terkatung-katung seperti helikopter. Tetapi autogiro tidak boleh menyaingi helikopter dari segi keupayaan menaik.

Kebanyakan autogiro tidak laju dan tidak efisien. Namun demikian, Ken Wallis berjaya mencapai kelajuan 120 bsj menggunakan enjin 60hp. Pesawat sayap tetap lebih laju dan menggunakan bahan api yang kurang berbanding autogiro untuk terbang bagi jarak yang sama, dan helikopter memerlukan kuasa (dan bahan api) yang lebih banyak berbanding autogiro.

Pengembangan autogiro terhenti sebelum Perang Dunia II dan tidak mengalami kemajuan yang dicapai dalam bidang perkembangan helikopter. Setelah helikopter menjadi praktikal sebagai mesin utiliti, autogiro diabaikan. Kini autogiro menjadi pesawat rekreasi awam. Pesawat Fairey Rotordyne adalah satu rekaan yang menggunakan konsep autogiro. 

## Pautan Luar

* Jeff Lewis' in-depth Autogyro paper Rujukan Lengkap
FL 282 Kolibri

Pesawat **Flettner Fl 282 Kolibri** adalah antara helikopter pertama yang digunakan di atas geladak kapal. Pesawat ini adalah pesawat pengganti kepada Flettner Fl 265 yang mula terbang pada bulan Mei 1935.  

Hanya 30 buah prototaip dan 15 buah model pra pengeluaran dibina dan disiapkan. Prototaip dibina dengan beberapa varian, termasuk dengan satu dan dua tempat duduk. Pesawat Flettner Fl 282 tidak mempunyai rotor ekor untuk mengimbangi seretan rotor utama. Sebaliknya, pesawat ini mempunyai rotor kembar segerak, satu ciri rekaan Flettner. 

Dalam tahun 1941/1942 pihak Kriegsmarine menggunakan pesawat Fl 282 untuk ujian di atas kapal kruiser CL Köln.  Dengan menggunakan platform pendaratan yang dibina di atas turet meriam, beberapa siri pola operasi berjaya dilakukan. Flettner Fl 282 Kolibri membuktikan keupayaannya untuk manuver, tahan lasak dan stabil semasa operasi di laut walaupun dalam keadaan cuaca tidak baik.
 
Berikutan ini, 20 buah Flettner Fl 282 Kolibri digunakan di atas kapal-kapal Kriegsmarine di Laut Mediterranean dalam peranan peninjauan udara dan tugasan iringan. Lebih daripada 1000 buah helikopter dipesan, tetapi pengeluaran helikopter ini terbantut dan tidak dapat dimulakan disebabkan operasi pengeboman Tentera Berikat. 

Pada penghujung Perang Dunia II, hanya 3 buah Flettner Fl 282 Kolibri masih boleh digunakan. Malangnya, tidak satupun yang berjaya diselamatkan pada masa ini.
Zaman Keemasan India

Tempoh-tempoh diantara 350 dan 550 CE dikenali sebagai **Golden Age of India** kerana pencapaian kebesaran orang India telah lakukan dalam segi matematik, astronomi, sains, agama dan falsafah. sistem nomboran perpuluhan, termasuk konsep kosong, telah dicipta di India pada zaman ini. Keamanan dan kekayaan di bawah pemimpinan Gupta membenarkan keusahaan bersains dan berseni di India. Zaman Keemasan di India berakhir apabila masyarakat Hunas yang tidak bertamaddun menyerang dan menakluki kebanyak tanah Utara India pada tahun 500 CE.
Zaman Keemasan Cina

Zaman Keemasan Cina pada waktu Dinasti Tang (618-907) apabila kesenian, kesusasteraan, perdagangan dan yang terpentingnya keamanan.

*Agama Buddha di China
***[[Perjalanan ke Barat]]*

Kesenian Dinasti Tang
Parti Melayu Semangat 46

**Parti Melayu Semangat 46** atau **Semangat 46** (Singkatan: **S46**) merupakan sebuah parti politik serpihan UMNO. 

S46 ditubuhkan pada tahun 1988 selepas kekalahan Tengku Razaleigh Hamzah menentang Mahathir Mohamad untuk jawatan Presiden UMNO dengan majoriti 43 undi. Selepas itu Tengku Razaleigh mendakwa UMNO dan memenangi kes ini, menyebabkan pendaftaran UMNO dilucutkan. Selepas ini, Tengku Razaleigh menubuhkan Parti Semangat 46 bersama dengan Dato' Seri Utama Rais Yatim. Maksud "Semangat 46" ialah, meneruskan semangat penubuhan UMNO yang ada pada tahun 1946. Manakala Datuk Seri Dr Mahathir menubuhkan UMNO {2.0} Baru ketika itu, untuk menggantikan UMNO yang diharamkan sebelum itu. Tengku Razaleigh mendakwa bahawa parti Semangat 46 ini ialah parti UMNO yang sebenar dan asal, manakala UMNO Baru yang ditubuhkan oleh Dr Mahathir itu merupakan satu tiruan saja. Parti Melayu Semangat 46 bekerjasama dengan PAS, BERJASA, HAMIM, dan KIMMA untuk menubuhkan Angkatan Perpaduan Ummah demi bertanding dalam Pilihanraya Umum Malaysia 1990 dan Pilihanraya Umum Malaysia 1995. Namun setakat itu mereka cuma mampu memenangi kuasa pemerintahan negeri Kelantan di bawah pimpinan PAS di sana, pada tahun 1990. Pada masa yang sama, S46 juga bekerjasama dengan DAP, PBS, dan PRM untuk menubuhkan Gagasan Rakyat demi bertanding dalam Pilihanraya Umum 1990. Selepas Semangat 46 dibubarkan pada bulan Mei 1996, Tengku Razaleigh Hamzah dan Rais Yatim menyertai UMNO Baru. Oleh sebab itu, Mahathir Mohamed menyeru PAS supaya mengikut jejak S46 dan menyertai UMNO demi menyatukan semula bangsa Melayu di bawah satu parti. Namun beberapa tokoh parti semangat 46 yang tidak bersetuju dengan penyertaan kembali parti ini ke dalam UMNO bertindak keluar parti. Surat bantahan telah diserahkan oleh Ketua Pemuda Semangat 46 iaitu Tuan Haji Yusoff Bin Awang Deramam kepada pemimpin UMNO ketika itu. Sokongan lebih 10,000 penyokong parti Semangat 46 kepada tindakan Ketua Pemuda mereka ini telah disusuli dengan tindakan mereka menyertai Parti Islam Se-Malaysia (PAS). Beberapa cawanagan Semangat 46 telah menyertai parti PAS di Kelantan seperti di Parlimen Machang, Parlimen Nilam Puri dan Kota Bharu.

## Lihat juga
* Senarai parti politik Malaysia
* Politik Malaysia
 
## Rujukan
Marcel Dassault

**Marcel Dassault** adalah seorang pengusaha penerbangan berbangsa Perancis. Beliau dilahirkan pada 22 January 1892 sebagai Marcel Bloch di Paris.

Selepas menamatkan pengajian di Sekolah Breguet dan Supaero, beliau mencipta sejenis kipas (propeller) kapal terbang yang digunakan oleh Tentera Perancis semasa Perang Dunia I. Beliau mengasaskan syarikat Societé des Avions Marcel Bloch. Selepas syarikat itu dimiliknegara dalam tahun 1936, beliau kekal sebagai pengarah syarikat tersebut.

Sebagai seorang Yahudi, Marcel Dassault dibuang negara ke Buchenwald semasa Perang Dunia II. Dia dihukum buang negara kerana enggan membantu Jerman memajukan industri penerbangan mereka. 

Dalma tahun 1949, beliau menukarkan namanya kepada Dassault. Dassault adalah nama samaran abangnya, Jeneral Darius Paul Bloch yang bergiat dalam gerakan penentang Perancis. Dassault bermaksud “serang” (assault), dari kata akar "char d'assaut", perkataan Perancis untuk kereta kebal.

Selepas Perang Dunia II, Dassault membina syarikat pembuat kapal terbang paling ulung di Perancis, Avions Marcel Dassault. Dia digantikan oleh anaknya Serge Dassault sebagai ketua syarikat tersebut.

Marcel Dassault meninggal dunia pada 17 April 1986 di Neuilly-sur-Seinendan dimakamkan di perkuburan Passy dalam daerah ke-16 (16th arrondissement) di Paris.
Accapan

**Samynathan a/l Rethinam** (27 Januari 1955 – 14 September 2018) atau lebih dikenali sebagai **Accapan** ialah seorang pelakon dan pelawak India Malaysia.

## Kerjaya
Beliau pernah digemparkan mengenai beliau memeluk Islam, tetapi dinafikan oleh beliau sendiri.

Accapan merupakan seorang pelawak yang popular dari era 70-an dan 80-an bersama pelawak-pelawak keturunan India lain seperti Param, dan pada era 90-an pula pelawak seperti Sathiya, Kenchana Dewi dan Rama. Beliau turut berlakon dalam beberapa filem, termasuk filem Mamak Cupcake arahan Woo Ming Jin.

Beliau sering terbabit dengan rancangan hiburan terbitan RTM. Bagaimanapun, beliau menafikan bahawa beliau terikat dengan RTM dan sedia mencuba dengan stesen lain. Sungguhpun berpeluang untuk muncul di kaca TV, Accapan adalah di antara pelawak yang mendapat banyak permintaan.

Dalam seminggu beliau menerima dua undangan. Seringkali Accapan akan bergandingan dengan Mr. Os ataupun Khairul Anuar sebagai artis bebas. Setiap kali membuat persembahan, Accapan akan berlawak dan menyanyi, malah beliau pernah merakam album Trio Santan Berlada dan Trio Santan Berlada II bersama Ali Mamak dan Khairul Anuar.

Album itu yang menampilkan irama seperti dangdut, raggae, rock dan pop dirakam dalam bahasa Tamil. Kebanyakan lagu yang dirakamnya itu diambil dari lagu Melayu yang ditukar liriknya.

## Filemografi

### Filem

### Drama

### Telefilem

### Televisyen

## Rujukan


## Pautan luar
*
Asfarina Muhamad

**As Feminin** atau nama sebenarnya **Asfarina Muhamad** (lahir 22 November 1975) merupakan seorang penyanyi di Malaysia. Beliau merupakan salah seorang penyanyi utama kumpulan pop wanita Malaysia, Feminin. Beliau terkenal dalam bidang fesyen sebagai model yang popular dan dikehendaki dalam apa jua 'Fashion Show'. Beliau telah terlibat beberapa kali dalam KL Fashion Show.

## Biografi

## Rujukan

## Pautan luar
Erma Fatima

**Fatimah binti Rahmad Ali** (lahir 14 Mac 1968), dikenali dengan nama pentasnya, **Erma Fatima** merupakan seorang pelakon, pengarah, penerbit, dan penulis skrip wanita Malaysia. Beliau pernah memenangi kategori Pelakon Wanita Terbaik menerusi *[[Hati Bukan Kristal]]* (Festival Filem Malaysia ke-9) dan *[[Femina]]* (Festival Filem Malaysia ke-11).

## Kehidupan dan kerjaya
Beliau dilahirkan sebagai Fatimah binti Rahmad Ali pada 14 Mac 1968 di Kuala Lumpur dan mempunyai adik-beradik seramai enam orang, adiknya Umie Aida juga bergiat aktif dalam bidang lakonan.

Beliau memulakan kerjayanya sebagai pemain gitar irama untuk menubuhkan kumpulan Sivilnius pada tahun 1985 bersama Zarith (vokal), Kid (gitar utama), Zul (bes) dan Jojet (dram). Kemudian Beliau beliau menjadi pelakon untuk menerusi dua filem *[[Hantu Siang]]* yang diterbitkan pada tahun 1986 dan *[[Rozana Cinta 87]]* yang diterbitkan pada tahun 1987. Beliau konsisten dalam setiap lakonan yang dibawanya. Filem pertama arahan beliau ialah *[[Jimi Asmara]]* lakonan Hani Mohsin. Beliau juga mencipta sejarah apabila menerima anugerah Pengarah Terbaik di Festival Filem Seoul, Korea Selatan. Beliau masih lagi aktif berlakon dan mengarah drama di samping filem. Antara karya arahan beliau termasuklah *[[Diva Popular]]*, *[[Tahajjud Cinta (siri TV)|Tahajjud Cinta]]*, *[[Dejavu di Kinabalu]]* dan *[[Kau Yang Terindah]]*.

Beliau berkahwin dengan pengarah filem terkenal, Bade Hj. Azmi pada 30 November 1991 dan memiliki lima orang anak angkat. Pada 19 Ogos 2017, pasangan ini bercerai secara rasmi.

## Filemografi

### Filem

### Drama

### Telefilem

## Anugerah dan penghargaan
Setakat ini, beliau meraih empat anugerah Festival Filem Malaysia (FFM), tiga Anugerah Skrin dan satu Anugerah Profima. Pada tahun 2003, filem arahan beliau, Embun tewas kepada filem arahan suaminya, KL Menjerit dalam kedua-dua anugerah berprestij iaitu anugerah Festival Filem Malaysia (FFM) dan Anugerah Skrin masing-masing untuk kategori pengarah terbaik dan filem terbaik.

## Rujukan

## Pautan luar
*
Maria Arshad

Datin **Kamariah Arshad** atau lebih dikenali sebagai **Maria Arshad** merupakan seorang pelakon di Malaysia.

Filem pertama lakonan beliau adalah Langit Tidak Selalu Cerah sebagai Rohana di samping aktres berkarisma dan berkaliber, Uji Rashid.

Beliau begitu menonjol pada pada era 1980-an, seangkatan dengan Noorkumalasari, Rubiah Suparman dan Raja Noor Baizura.

## Filemografi

### Filem

## Rujukan

## Pautan luar
*
Siput Sarawak

**Ramlah Mohamad** atau lebih dikenali sebagai **Siput Sarawak** (1921 – 3 Jun 1999) merupakan seorang seniwati filem Melayu.

Beliau berlakon kali pertama dalam filem arahan B.S. Rajhans, Filem Chinta bersama S. Roomai Noor pada 1948. Filem Cinta memberi makna kerana selepas itu beliau dan S. Roomai Noor berkahwin, lalu dikurniakan cahaya mata yang dinamakan Ithnaini atau lebih dikenali sebagai Anita Sarawak.
Nama Seniman & Seniwati filem-filem melayu di Malaysia & Singapura

## Kerjaya

Mengimbas sejarah awalnya, Siput mula berlakon bangsawan *Siput Kuyung* bersama bapanya Dollah Sarawak (nama sebenar Mohamad Sulaiman) sejak berusia 11 tahun. Dollah Sarawak adalah nama besar dalam dunia bangsawan yang kemudian menjadi pelakon filem.

Beliau merupakan seorang yang buta huruf tetapi mampu menghafal semua skripnya yang dibacakan oleh orang lain. Selepas Perang Dunia Kedua, Siput menjadi penyanyi kabaret di Singapura sebelum berpeluang berlakon dalam filem pertamanya berjudul *[[Singapura di Waktu Malam]]*.

Sepanjang kerjayanya, beliau telah berlakon lebih kurang 50 filem terbitan Malay Film Productions, Cathay-Keris dan juga Studio Merdeka.  Antara lakonan beliau yang paling menonjol ialah *[[Hujan Panas]]*, *[[Muda Mudi]]*, *[[Rachun Dunia]]*, *[[Korban Fitnah]]*, *Patung Chendana*, *[[Mata Syaitan]]*, *[[Naga Tasik Chini (filem)|Naga Tasik Chini]]*, *[[Jiran Sekampung]]** dan *Mangsa*. Beliau juga pernah berlakon di bawah terbitan Merdeka Studio, [[Kuala Lumpur]] untuk Filem [[Keluarga 69]]  bersama [[P. Ramlee]]. Filem *Hujan Panas* adalah antara filem yang paling digemarinya. Keberkesanan lakonannya dalam filem itu membuatkan beliau terus mendapat peluang berlakon watak jahat.

Pada zaman kegemilangan filem Melayu di [[Jalan Ampas]], selain daripada Seniman [[Salleh Kamil]], Siput adalah pelakon yang dibenci kerana keberkesanan watak jahatnya. Filem terakhir lakonan beliau ialah *Layar Lara'' bersama Azean Irdawaty dan juga seniman dan seniwati seangkatannya seperti Aziz Sattar, Mahmud Jun, Salmah Ibrahim dan Aziz Jaafar arahan pengarah berkaliber, Shuhaimi Baba pada tahun 1997.

## Kehidupan peribadi
Beliau dilahirkan di Kuching, Sarawak. Beliau pernah mendirikan rumahtangga bersama Ismail Kassim pada tahun 1945. Hasil daripada perkahwinan tersebut mereka dikurniakan seorang cahaya mata yang dinamakan Murni atau lebih dikenali sebagai Murni Sarawak. Walau bagaimanapun, jodoh mereka tidak berkekalan apabila berpisah pada tahun 1948.

## Kematian
Beliau menghembuskan nafas terakhir pada 3 Jun 1999 pada usia 78 tahun di blok 9 Kempas Road, Singapura dan jenazah beliau selamat disemadikan di Pusara Abadi di kawasan Lim Chu Kang, Singapura. Pada masa itu juga, beliau berjiran dengan seniwati Hashimah Yon.

## Filemografi

### Filem

## Anugerah dan pencalonan

## Rujukan

## Pautan luar
*
Aida Aris

**Siti Rohaida Mat Aris** atau lebih dikenali sebagai **Aida Aris** (lahir 7 September 1972) ialah seorang pelakon, penerbit dan model wanita Singapura yang terkenal di Malaysia dan Singapura.

## Kerjaya
Bakatnya bermula sebagai peragawati *runway* dan fesyen pada lewat 80an dan awal 90an di mana namanya sebaris dengan peragawati terkenal seperti Nasha Aziz dan Nora Ariffin. Pada tahun 1995 beliau beralih ke dunia lakonan setelah popular di Malaysia kerana muncul dalam muzik video lagu hits nyanyian Aris Ariwatan yang berjudul *[[Aris (album 1994)|Lamunan Terhenti]]*. Filem lakonannya yang pertama berjudul *[[Suratan Kasih]]* (1996) bersama Sofia Jane dan memegang watak utama dalam *[[Debu-Debu Kasih]]* pada tahun 1995 berjaya menaikkan namanya selain penampilan berkesannya membawa watak gadis bipolar dalam drama *Hatiku Bukan Pualam* bersama Umi Kalthum dan Wan Nor Azlin mendapat perhatian ramai pengkritik.

Beliau sering menghiasi kaca televisyen dari lewat 90an hingga kini menerusi pelbagai watak dan disifatkan antara dramatis yang malar segar di kaca televisyen Malaysia dan Singapura.  Salah satu drama yang begitu mempopularkannya adalah *Bulan Bintang Capricorn* pada tahun 1999.

Aida Aris berjaya menubuhkan syarikat penerbitannya sendiri diberi nama CintaKasih Sdn Bhd. Ditubuhkan pada tahun 2006 menggunakan duit simpanannya, CintaKasih kini sudah menerbitkan dua telefilem iaitu Suram Pengantin arahan Fairuz Loy dan Tercipta Untukku diarahkan oleh Ahmad Idham.

## Kehidupan peribadi
Beliau mendirikan rumah tangga bersama  Husfarid Shaikh Ali @ Shaikh Hussain Ketua Pramugara MAS pada 4 September 2010. Aida sebelum ini pernah berkahwin dengan Bob Azrai selama dua tahun.

## Filemografi

## Videografi

### Muzik Video

## Anugerah dan pencalonan
* 2012 (pencalonan) Anugerah Skrin 2012 - Pelakon Wanita Terbaik - "Gincu Ayah"
* 2001 (pencalonan) Anugerah Skrin 2001 - Pelakon Pembantu Wanita Terbaik - "Ayuni"
* 2024 (Menang) Anugerah Seri Angkasa 2024 - Pelakon Pembantu Wanita Drama TV Terbaik - "Dania"

## Rujukan

## Pautan luar
* 
* 
*
Ako Mustapha

**Muhaizad Ahmad Mustapha** atau lebih dikenali sebagai **Ako Mustapha** (lahir 21 Februari 1971) merupakan seorang pelakon lelaki Malaysia.

## Kehidupan peribadi
Ako telah berkahwin dengan Kartina Shuaib pada 17 Januari 2009  dan pasangan ini telah dikurniakan 4 orang cahaya mata iaitu 3 perempuan 1 lelaki  .

## Filemografi

### Filem

### Drama

### Drama web

### Telefilem

### Dokumentari

### Siniar

## Rujukan

## Pautan luar
* 
* Ako Mustapha di Instagram
Raja Azura

Raja **Azura binti** Tengku **Ahmad Tajudin** (lahir 18 Ogos 1972) yang lebih dikenali sebagai **Raja Azura** atau Kak Engku (K.E) merupakan seorang pelakon, penyanyi, pelawak, pengacara, penghibur dan penyampai radio yang terkenal di Malaysia. 

Selain itu, beliau juga tersenarai sebagai salah seorang penerima Anugerah Jenama Asia anjuran majalah antarabangsa *[[Reader's Digest]]* menerusi kategori Penyampai Radio Paling Dipercayai 2 kali berturut-turut pada tahun 2016 dan 2020. 

Disamping itu, Kak Engku pernah menjulang trofi Pengacara TV Wanita Popular Anugerah Bintang Popular Berita Harian (ABPBH) sebanyak 2 kali manakala bagi trofi Pelakon TV Wanita Popular ABPBH pula sebanyak sekali. 

## Kehidupan peribadi
Pada Mac 2001, Raja Azura berkahwin dengan Adzmin Osman iaitu anak bekas Menteri Besar Kedah, Tan Sri Osman Bin Haji Aroff. Mereka mendapat 3 orang anak iaitu Megat Muhammad Raziq, Megat Luqman Hakim dan Puteri Mia Maizura.

Pada 6 Ogos 2010, Raja Azura bertemu dengan pegawai kaunseling di Fail Mahkamah Rendah Syariah, Shah Alam. 

## Diskografi
*...Dan Bunga Berguguran (1998)
*Raja Azura (2008)

## Filemografi

### Filem

### Drama

### Telefilem

### Televisyen
* *[[Melodi (rancangan TV)|Melodi]]* (1999 - 2003) TV3
* *ABPBH 2000* (2000) TV1
* *ABPBH 2002* (2002) TV3
* *Destinasi Selera Bersama Shell Gas* (2005) TV3
* *ABPBH 2005* (2006) TV3
* *ABPBH 2006* (2007) TV3
* *Anugerah Skrin Ke-11* (2007) TV3
* *Gedik Santai* (2007) TV3
* *ABPBH 2007* (2008) TV3
* *Ewah Ewah* (2009) TV3
* *[[ABPBH 2009]]* (2010) TV3
* *ABPBH 2010* (2011) TV3
* *[[Kilauan Emas]]* (2011 - 2015) Astro Prima
* *ABPBH 2011* (2012) TV3
* *Tiada Lama Tiada Baharu* (2012) TV1
* *Primadona* (2012 - 2015) Astro Prima
* *[[Betul ke Bohong?]] (Musim 4)* (2013) Astro Warna
* *Raja Pantun* (2015) Astro Prima
* *Kilauan Emas Otai* (2016) Astro Prima
* *Kuali Anak Felda* (2017) Astro Prima
* *[[Gegar Vaganza (musim 4)]]* (2017)
* *Perang Jantina* (2017) Astro Ria
* *Konsert Mestika D' Klasik 2 Dekad* (2018) TV2
* Dimensi Legenda (2018) TV1
* *[[Mingguan Wanita]]* (Musim 2) (2019) Astro Prima - Hos Jemputan
* *[[Mingguan Wanita]]* (Musim 3) (2020) Astro Prima
* *Ceria Megastar* Musim Ke-2 (2020) Astro Ceria
* *Raya Stail Kite* (2020) TV2
* *[[The Masked Singer Malaysia (musim 1)]]* (2020) Astro Warna
* *[[The Masked Singer Malaysia Reunion|The Masked Singer Malaysia Reunion Raya 2020]]* (2020) Astro Warna
* *Raja Goreng Sampai Hangit* (2021) Astro Warna
* *Pung Pang Rizalman Raya* (2021) Astro Ria
* *[[The Masked Singer Malaysia (musim 2)]]* (2022) Astro Warna
* *Cerita Rasa Anis Nabilah* (2022) TV1
* *Otai Can Do It!* (2022) Astro Warna
* *Tembakan Syawal Bunda Hetty* (2022) Astro Ria
* *The Masked Singer Malaysia Reunion Raya 2022* (2022) Astro Warna
* *Master In The House Malaysia Raya 2022* (2022) TV3
* *Borak Lejen* (2023) TV2
* *ABPBH 2025* (2025) TV3

### Pementasan Teater
* *Sinbad* (2008)
* *Bidasari* (2014)

### Peserta
* ''Maharaja Lawak Mega 2013 Kerusi Panas (2013) (Kumpulan Keross) Astro Warna

## Radiografi

### Radio

## Videografi
### Muzik video

## Endorsmen

## Anugerah dan pencalonan

## Rujukan

## Pautan luar
*
Ceza Mutyara

**Ceza Mutyara** atau lebih dikenali sebagai **DJ Cza** (lahir 1983) merupakan seorang penyanyi di rantau Nusantara (Malaysia, Indonesia dan Singapura). Ceza Mutyara berasal dari Medan, Indonesia dan merupakan salah seorang anggota kumpulan Ahli Fikir. DJ Cza juga merupakan DJ untuk program popular di Malaysia, 16 Baris.

## Rujukan
*  Ahli Fiqir Rujuk DBP
*  SONGS FOR EVERYONE.
* Ahli Fiqir teruskan perjuangan tanpa tukang kata.
* Fab Three and loving it!
* Rap Untuk Rakyat ubati rindu peminat Ahli Fiqir.
Julie Dahlan

**Junaidah "Julie" Dahlan** (1953 – 30 April 2015) merupakan seorang pelakon dan penerbit Malaysia. Beliau popular menerusi lakonannya dalam filem *[[Si Badol]]* (1979), *[[Idola]]* (2002) dan *[[Cicakman 2: Planet Hitam]]* (2008).

Beliau melalui syarikat penerbitan miliknya JD Productions Sdn Bhd, pernah mencipta nama pada era 90-an menerusi beberapa filem terbitan beliau yang menjadi fenomena antaranya seperti *[[Wira Angkasa]]* (1987), *[[Harry Boy]]* (1991), *[[Driving School]]* (1990) dan *[[Cinta Metropolitan]]* (1996). Beliau ialah antara penerbit wanita terawal di Malaysia dan orang yang bertanggungjawab membawa model terkenal, Nasha Aziz ke layar perak serta beberapa nama terkenal lain antaranya Ziela Jalil, Sofia Jane, Eizlan Yusof dan Hairie Othman.

## Kesihatan dan kematian
Julie dikatakan menghidap penyakit tekanan darah tinggi, kencing manis dan masalah buah pinggang tahap kronik perlu melakukan rawatan dialisis tiga kali seminggu setelah keadaan beliau semakin serius hampir setahun. Pada masa sama beliau turut mendapatkan rawatan dialisis di Pusat Dialisis Prince Court pada April 2013.

Beliau meninggal dunia di Hospital Ampang pada usia 62 tahun di Hospital Ampang pada jam 7:30 malam 30 April 2015 akibat menghidap penyakit tekanan darah tinggi, kencing manis dan masalah buah pinggang. Beliau dikebumikan di Tanah Perkuburan Islam Klang Gate. Allahyarham meninggalkan tiga anak–Nur Haslinsa Zainuddin, Muhd. Hairi Harmi dan Hanny Harmi.

Penerbit dan pengarah filem Datuk Yusof Haslam menyifatkan Allahyarham seorang yang berpendirian tegas dalam industri penerbitan dan dunia hiburan tanah air hingga pernah digelar 'Iron Lady'.

Syarikat J.D. Productions Sendirian Berhad 198601004441 (153601-K) milik Julie ditutup selepas kematiannya.

## Filemografi

### Filem

### Drama

### Telefilem

## Rujukan

## Pautan luar
*
Lisdawati

**Nisdawati Nazaruddin** (lahir 15 Disember 1978) atau lebih dikenali sebagai **Lisdawati** merupakan seorang pelakon wanita Malaysia.

## Kehidupan peribadi
Lisdawati berkahwin dengan aktor Fauzi Nawawi dan mempunyai dua orang anak. Mereka berniaga songkok tinggi di Jalan Tunku Abdul Rahman, Kuala Lumpur setiap bulan Ramadan. Pada Ogos 2011, mereka mengerjakan umrah di Mekah.

## Kontroversi
Nama beliau melonjak naik apabila beliau bergaduh dan membuat laporan polis kepada pelakon Rita Rudaini semasa penggambaran drama Kau Yang Disayang 15 Ogos 2006. Tiada pendakwaan yang dilakukan oleh pihak polis. 

### Menang kes mahkamah
Pada 31 Oktober 2011, Hakim Yong Zarida Sazali di Mahkamah Sesyen memerintahkan aktres Nadia Mustafar membayar ganti rugi RM50,000 kepada Lisdawati (33) dalam saman fitnah berhubung penerbitan artikel isu hutang di majalah Media Hiburan. Wartawan Hanif Abdul Ghani menerbitkan artikel bertajuk 'Hutang - Nadia Mustafar serang Lisdawati?' oleh majalah itu pada 8-14 Januari 2005. Nadia menafikan beliau menyebut nama Lisdawati. Nadia tidak menghubungi wartawan tersebut untuk membetulkan fakta.  Nadia yang membintangi filem “Zombi Kampung Pisang” enggan memohon maaf kepada Lisdawati walaupun diminta berbuat demikian menerusi surat bertarikh 18 Julai 2005.Sebenarny Lisdawati meminjam RM10,000 daripada teman lelaki Nadia, Mohd Roslan Omar.

Fitnah 2003 itu menyiksakan sehingga dia terpaksa membuat ujian dara seminggu sebelum berkahwin. Selama dua tahun berturut-turut cerita kurang enak tentang dirinya disiarkan oleh pihak media sehingga dia hilang punca pendapatan serta asetnya hampir ditarik oleh pihak bank. Akhirnya pada 2005, Lisda memfailkan saman di Mahkamah Sesyen diwakili oleh peguam Karpal Singh.

## Filemografi

## Anugerah dan pencalonan

## Rujukan

## Pautan luar
*
Tengku Fatimah Tengku Mohd Shah Nara

**Tengku Fatimah Tengku Mohd Shah Nara** atau lebih dikenali sebagai **Fatimah Razak** merupakan seorang penyanyi Malaysia yang aktif pada era 60-an dan 70-an.

Beliau dilahirkan di Kuching pada 12 Jun 1944 di  Sarawak.  Berketurunan Pagaruyung (Sumatra Indonesia)

Keluarga: Anak ketujuh daripada 12 beradik
Anak: Badrul Asri, Kartina, Shasha Fazana & Shamir.

Bintang Fatimah mula bersinar apabila mengikut suaminya berhijrah ke Jalan Gurney (kini Jalan Semarak) di Kuala Lumpur pada 1970. Dia kemudiannya menyertai kumpulan Wanderes lalu muncul dengan album, Ku Tunggu Tak Tiba. Seterusnya, dia disambar Life Records untuk merakamkan album solo, Kumbang & Bunga.

Tidak lama selepas itu, barulah Fatimah tampil bersama album Ke Mana Di Mana, Dahaga, Aries dan Joget Pantang Larang dengan bimbingan Datuk Ahmad Nawab dan Akbar Nawab. Namun tidak beberapa lama, dugaan menimpa apabila Fatimah digam pihak RTM selama empat tahun gara-gara imej terlalu seksi

## Pencapaian:
# Miss Sarawak 1963, 
# Miss Telekom 
# Miss Jaycee Queen

Kerjaya awal: Operator Telekom

## Album
# Ke mana Di Mana, 1975
# Dahaga, 1975
# Aries 1976
# Joget Pantang Larang 1975
# Pahit dan Membara 1974
# Resah 1975
# Bukalah Hatimu (duet bersama M.Sani 1974

## Pautan luar
* http://www.bharian.com.my/Entertainment/BintangPopular/Ahad/Persona/20060501122314/Article/
Batuan metamorf

**Batuan metamorf** terhasil dari perubahan sifat dan rupa jenis batuan yang ada (yakni metamorfisme) yang mengenakan haba (suhu lebih dari 150 hingga 200&nbsp;°C) dan tekanan () pada protolit menyebabkan perubahan fizikal atau kimia mendalam secara penghabluran semula kepada tekstur dan komposisi baharu. Protolit mungkin batuan enapan, batuan igneus, atau batuan metamorf yang sedia ada.

Batuan jenis ini terdiri dari permukaan Bumi sebanyak 12% serta membentuk sebahagian utama kerak bumi.

## Rujukan
Julau

**Julau** merupakan sebuah pekan yang terletak di daerah Julau, Sarawak, Malaysia. Bandar ini terletak dalam  bahagian Sarikei di timur Sarawak. Pekan ini merupakan pusat pentadbiran bagi daerah Julau.

## Kemudahan Awam dan Tempat-Tempat Menarik Di Julau
# Balai polis Julau
# Pejabat Pos Julau
# Klinik Kesihatan Julau
# Pejabat Kesihatan Julau
# Pejabat Daerah Julau
# Pejabat Jabatan Pendidikan Julau, Jalan Kanowit-Julau-Durin
# Sekolah Menengah Kebangsaan Julau
# Sekolah Jenis Kebangsaan Yuk Kung, Jalan Janting
# Stesen bas dijalankan oleh Borneo Amalgamated Transport Co Bhd.
# Gereja Katolik Julau, Jalan Janting 
# Gereja Methodist Julau, Jalan Janting
# Pejabat Parti Demokratik Progresif terletak di Jalan Janting
# Pertubuhan Peladang Kawasan terletak di Jalan Waterworks
# Gereja S.I.B Julau ( Sidang Injil Borneo )
# Gereja Masehi Advent Hari ketujuh (Seventh-Day Adventist Church-SDA)Ng. Luau
# Gereja SDA Ng.Ejit 
# Gereja SDA Ng. Ayam
# Gereja SDA Ng. Lijan
# Gereja SDA Ng. Merurun
# Gereja SDA Ng. Sangkong
# Gereja SDA Udol
# Gereja SDA Baladian

## Pautan luar
* Peta kedudukan Julau
Kamov

**Kamov** adalah sebuah syarikat pembuat helikopter Rusia. Syarikat ini diasaskan oleh Nikolay Ilyich Kamov (Rusia: Никола́й Ильи́ч Ка́мов)) yang menjadi ketua pereka biro reka bentuk Kamov. 

Nikolay Ilyich Kamov memulakan pembinaan helikopternya dalam tahun 1929 bersama-sama N. K. Skrzhinskii. Sehingga tahun-tahun 1940-an, mereka membina autogiro termasuk pesawat A-7-3 yang dilengkapi senjata dan digunakan dalam pertempuran. 

Selepas Perang Dunia II, biro reka bentuk Kamov membuat rekaan khusus untuk helikopter, dan menjadi terkenal dengan reka bentuk menggunakan sistem rotor sepaksi (*coaxial rotor*) yang begitu sesuai untuk kegunaan di atas kapal tentera laut dan membolehkan operasi pada kelajuan tinggi.

Dalam tahun 2006 Syarikat Kamov bergabung dengan syarikat-syarikat Mil dan Rostvertol untuk menjadi entiti Oboronprom Corp. Jenama Kamov akan diteruskan di bawah syarikat baru ini, walaupun keluaran yang bertindan akan digabungkan.

Rekaan Kamov termasuk :

## Pautan Luar
* Laman Rasmi Kamov
* Gambar foto
Sungai Kinta

Sungai Kinta merupakan salah satu sungai utama di negeri Perak, Malaysia, yang memainkan peranan penting dalam sejarah, pembangunan ekonomi, dan kelestarian alam sekitar kawasan Lembah Kinta. Sungai Kinta mengalir dari Gunung Pass (sekitar KM45, FT185) Lebuhraya Simpang Pulai - Cameron Highland dan terus ke Sungai Perak yang mana pertemuannya di Selatan Kampung Gajah. Dialek Perak menyebutnya sebagai 'Sungei Kente'.

Beberapa buah bandar dilaluinya.Antaranya ialah Ipoh, Pasir Putih,Pengkalan Pegoh , Pusing, Batu Gajah, Tanjung Tualang, Kampung Kuala Pari, Kampung Sri Kinta dan Kampung Gajah. Di Tanjung Tualang , ramai pemancing memancing ikan kalui, toman , baung dan lain-lain.

Pada 20 Oktober 2008, Datuk Ong Siew Heng selaku Pengarah Bahagian Sungai JPS Malaysia berharap kualiti Sungai Kinta dapat ditingkatkan ke tahap 2B. Antara usaha memulihkan Sungai Kinta, JPS mengambil pelbagai langkah termasuk memasang perangkap sampah, pengurusan sisa di tapak pelupusan sampah, perangkap kelodak di tempat yang sesuai dan meningkatkan simpanan air serta mengenalpasti kesan-kesan pencemaran. JPS memilih Sungai Kinta sebagai model dalam program Satu Negeri Satu Sungai. 
## Rujukan
Bota Kiri

**Bota Kiri** terletak di negeri Perak , teletak di sebelah kiri Sungai Perak. Istilah Bota bermaksud seekor gergasi yang tinggal di dalam tanah dan warnanya seperti lumpur.

Bota Kiri terletak di daerah Perak Tengah.

## Rujukan
Lembah Kinta

**Lembah Kinta** (Jawi: لمبه كينتا) merupakan suatu lembah yang terletak di tengah-tengah negeri Perak, Malaysia, yang menempatkan bandar raya Ipoh dan kawasan metropolitan yang dicakupinya. 

Merangkumi daerah-daerah Kinta dan Kampar, lembah ini dibatasi oleh dua banjaran, iaitu Banjaran Titiwangsa di timur dan Banjaran Keledang di barat, dan disaliri oleh Sungai Kinta. Sungai Kinta mengalir dari Gunung Korbu di Ulu Kinta, Tanjung Rambutan hingga ke Kampung Gajah di selatan. Sungai Kinta bertemu dengan Sungai Perak berhampiran dengan Pulau Inderasakti. Lembah ini juga satu kawasan bersifat karstik, yakni dipenuhi oleh bukit-bukit batu kapur, yang turut menempatkan beberapa gua yang terkenal seperti Gua Tempurung.

Pulau Inderasakti terletak di dalam Sungai Perak dan pernah menjadi kediaman Sultan Perak pada peringkat awal sejarahnya. Pada tahun 1985, ketika pertabalan Sultan Azlan Shah, baginda singgah menziarahi makam sultan Perak di sini.

Lembah Kinta pernah menjadi pusat perlombongan bijih timah yang terbesar di dunia pada suatu ketika dahulu, yang membawa kepada pembangunan pesat bandar raya Ipoh dan kawasan sekitarnya seperti Batu Gajah dan Gopeng.

## Ekonomi

Pembangunan pesat di Lembah Kinta dipacu oleh kegiatan perlombongan bijih timah kerana kawasan sekitar Sungai Kinta terdapat rizab bijih timah yang sangat besar. Lembah Kinta berjaya membawa orang Cina dari wilayah Guangdong, China yang diuruskan oleh kongsi gelap Ghee Hin dan Hai San. Kebanyakan mereka berbahasa Hakka dan Kantonis. Orang-orang tempatan dan Eropah juga tidak terkecuali dalam penglibatan perlombongan bijih timah di sini. Di Batu Gajah misalnya, terdapat sebuah kapal korek peninggalan pelombong-pelombong British yang dikenali sebagai Tanjung Tualang Dredge No. 5, yang juga merupakan kapal korek yang terakhir di Malaysia.

Beberapa bandar telah wujud di Lembah Kinta. Antaranya ialah Ipoh, Kampar, Gopeng, Batu Gajah, Pusing, Pasir Putih, Papan, Lahat, Menglembu, Jelapang , Tasek, Bercham, Gunung Rapat dan lain-lain.
Kampung Masjid, 11000 Bayan Lepas

**Kampung Masjid** merupakan sebuah kampung yang terletak di Bayan Lepas, dalam Pulau Pinang, iaitu sebuah negeri di Malaysia.

**Kampung Masjid** ini terletak di Bayan Lepas di dalam daerah Barat Daya di Pulau Pinang. Kampung ini berhampiran dengan Kampung Perlis yang merupakan tempat kelahiran Abdullah Ahmad Badawi.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Masjid, Bayan Lepas, Pulau Pinang ialah 11000.

## Rujukan
  

## Pautan luar
* Lokasi '''Kampung Masjid''' di Peta Google
Apia

**Apia** merupakan ibu negara dan bandar terbesar di Samoa. Bandar ini terletak di tengah persisiran utara Upolu, pulau kedua terbesar di Samoa. Apia merupakan satu-satunya bandar di Samoa dan termasuk dalam daerah politik (*itūmālō*) Tuamasaga.

Kawasan Bandar Apia memiliki penduduk seramai 37,708 (2006 Census) dan biasanya dirujuk sebagai Bandar Apia. Sempadan geografi Kawasan Bandar Apia terutamanya dari kampung Letogo sehingga kawasan perindustrian baru Apia yang dikenali sebagai Vaitele.

## Rujukan
Nikolay Ilyich Kamov

**Nikolay Ilyich Kamov** (Russian: Никола́й Ильи́ч Ка́мов)) adalah pereka bentuk helikopter Rusia yang terulung. Dia mengetuai bio reka bentuk Kamov. Nikolay Ilyich Kamov memulakan pembinaan helikopternya dalam tahun 1929 bersama-sama N. K. Skrzhinskii. Sehingga tahun-tahun 1940-an, mereka membina autogiro termasuk pesawat A-7-3 yang dilengkapi senjata dan digunakan dalam pertempuran.

Dia dilahirkan dalam tahun 1902 di Irkutsk dan meninggal dunia pada 24 November 1973.
Banglo

**Banglo** (bahasa Hindi: बुन्गलोव) ialah sejenis rumah (biasanya) satu tingkat. Perkataan ini berasal daripada perkataan Hindi **bangla** pada 1676. Secara harafiah, ia bermakna sebuah rumah "dalam gaya Bengal".  Rumah jenis ini asalnya kecil, hanya satu tingkat, beratap jerami, dan mempunyai serambi lebar.  Banglo hari ini adalah jenis rumah berasingan yang biasanya mempunyai satu tingkat, satu tingkat setengah, atau dua tingkat, dan ada juga yang agak besar.

## Kelebihan
Banglo adalah amat sesuai untuk pemilik-pemilik rumah kerana semua kawasan kediaman terletak pada satu tingkat dan tidak adanya tangga antara bilik-bilik. Oleh itu, rumah banglo amat mudah ditukarkan menjadi tempat kediaman orang cacat yang menggunakan kerusi roda. Kawasan kejiranan yang hanya terdiri daripada banglo-banglo memberikan lebih banyak kebersendirian tanpa gangguan berbanding dengan kawasan kejiranan yang terdiri daripada rumah-rumah dua tingkat.

Bagi banglo, pokok dan pokok renek yang ditanam pada tempat-tempat strategik adalah mencukupi untuk mengadang pandangan jiran-jiran. Sebaliknya bagi rumah dua tingkat, rumah-rumah yang lebih tinggi itu memerlukan pokok yang jauh lebih tinggi untuk mencapai kesan-kesan yang sama, dan tidaklah praktik bagi pokok-pokok yang begitu tinggi ditanam terlalu dekat dengan rumah. Bagaimanapun, banglo-banglo yang walau dibina secara rapat masih menghasilkan kawasan-kawasan perumahan yang agak rendah padatnya dan oleh itu, mengakibatkan rebakan bandar.

## Persoalan kos dan ruang
Dari segi unit luas (contohnya, per kaki persegi atau per meter persegi), banglo adalah lebih mahal untuk dibina berbanding dengan rumah dua tingkat disebabkan saiz asas dan bumbungnya lebih besar bagi ruang kediaman yang sama. Asas yang besar seringnya juga memerlukan tanah yang luas. Inilah sebabnya mengapa banglo selalunya tidak dibina secara berkembar dan tidak berkongsi asas atau dinding dengan rumah yang lain. Jika pemilik rumah mampu membeli banglo yang kosnya lebih tinggi daripada rumah dua tingkat, maka mereka selalunya turut mampu memiliki rumah yang tidak berkembar.

Walaupun rumah banglo selalunya berbentuk segi empat tepat, sebenarnya apa-apa bentuk asas boleh diguna pakai. Bagi banglo-banglo dengan dinding batu-bata, tingkap-tingkapnya sering diletakkan tinggi dan dibina sehingga bumbung. Ini mengelakkan keperluan lengkung-lengkung atau ambang-ambang yang khas untuk menyangga dinding batu-bata. Bagi rumah-rumah dua tingkat, tidak adanya pilihan lain melainkan membina dinding batu-bata di atas tingkap (tetapi tingkap-tingkap tingkat kedua boleh diletakkan tinggi dan dibina sehingga bumbung.)

## Rujukan
Law & Order

***Law & Order*** ("Undang-Undang & Peraturan") adalah sebuah televisyen prosedur polis dan drama undang-undang ciptaan oleh Dick Wolf, untuk NBC. Rancangan ini telah dihasilkan di Studio Televisyen NBC, yang dahulu dikenali sebagai Televisyen Universal dan AS Studios.

Amerika Syarikat berlatar tempatkan di Bandar Raya New York.  *Law & Order* pertama kali wujud pada rangkaian NBC pada lewat 1990, dan kemajuannya telah menghasilkan perekaan rancgan bertambahan di bawah ''Law & Order'' francais. Ia adalah sandiwara waktu perdana yang terpanjang-jalan baru-baru ini di televisyen Amerika. Hanya ada dua waktu perdana berturut-turut baru — beranimasi komedi *[[The Simpsons]]* FOX dan rancangan majalah CBS News *[[60 Minutes]]* — telah lama disiarkan.

Episod pilot telah dihasilkan untuk CBS pada 1988, tetapi ia tidak pernah disiarkan pada rangkaian itu. Sabaliknya, ia disiarkan sebagai Episod 6 di NBC pada 1990.http://www.tv.com/law-and-order/everybodys-favorite-bagman/episode/9465/summary.html 

Musim ketujuhbelas **Law & Order** di NBC bermula pada hari Jumaat, 22 September, 2006 pada pukul 10 MLM (Waktu Piawai Timur Amerika Utara) dan ia akan bersambung sebagai ankor lineup rangkaian Jumaat; rancangan telah disiarkan pada hari Rabu rancangannya telah disiarkan pada hari Rabu sejak 1992, dan pada hari Selasa sebelum ini. Siri-sirinya ditayangkan di Canada di CTV. Reruns dapat sering ditonton setiap minggu malam pada TNT (A.S.) dan minggu hari (1 TGH) & minggu malam (11 MLM) di Bravo! (Canada). Ia dapat juga ditonton di UK dengan episod pertama ditayangkan di kabel dan saluran satelit Sky One dan kemudian di saluran daratan Five. Pada musim-musim awal telah ditayangkan di Saluran Hallmark.

## Penggambaran

Penyataan berikut disebutkan pada permulaan di hampir setiap episod:
: *Pada sistem keadilan jenayah, orang-orangnya diwakili oleh dia berlainan sedangkan kumpulan yang sama-sama penting: polis yang menyiasat jenayah dan wakil daerah yang mendakwa pesalah. Inilah cerita mereka.*

Rancangan ini mengikut sekumpulan kecil detektif-detektif homosid New York City dari Precinct ke-27 cereka yang menyiasat jenayah-jenayah lain. Pada umumnya, sekira-kiranya melalui rancangan panjang-jam mengalih dari penyiasatan jenayah ke pendakwa pesalah, yang selalu disilih sambut kepada sekumpulan kecil peguam-peguam dari pejabat Wakil Daerah Manhattan.
Hayden Christensen

**Hayden Christensen** (lahir April 19, 1981) adalah seorang pelakon Kanada dan calon Golden Globe. Beliau berlakon dalam rancangan televisyen Kanada ketika masih muda dan selepas itu, mempelbagaikan kegiatannya ke televisyen Amerika pada akhir dekad 1990-an. Beliau beralih ke peranan lakonan kecil sebelum dipuji untuk peranannya sebagai Sam dalam filem *[[Life as a House]]*. Beliau mencapai kemasyhuran antarabangsa ketika bermain peranan anak muda, Anakin Skywalker, dalam filem *[[Star Wars]]*.

## Kehidupan awal
Hayden Christensen dilahirkan di Vancouver, British Columbia, Kanada kepada David Christensen (seorang pengaturcara perisian Kanada) dan Alie Nelson (seorang penulish ucapan korporat Amerika). Bapanya berketurunan Denmark serta  Inggeris dan ibunya berketurunan Sweden serta Itali. Hayden mempunyai tiga orang adik-beradik, iaitu seorang saudara lelaki dan dua saudara perempuan. 

Dibesarkan di Thornhill, Ontario luar Toronto, Christensen menghadiri Sekolah Awam Baythorn dan juga Sekolah Tinggi Unionville di Unionville, Ontario]] Kanada yang ketika itu beliau menyertai Rancangan Seni York untuk sandiwara. Beliau "ditemui" ketika kakaknya, Hejsa, seorang bekas juara trampolin, sedang mencari-cari seorang ejen selepas mendapat peranan dalam iklan kentang goreng Pringles.

## Pekerjaan
### 1993–2000
Peranan lakonan pertama Christensen adalah pada televisyen bersiri *[[Family Passions]]*, yang disiarkan pada televisyen Kanada pada September of 1993, pada usia dua belas tahun. Pada tahun yang berikutnya, beliau acquire peranan kecil dalamJohn Carpenter *[[In the Mouth of Madness]]*. Pada 1995 beliau telah ada peranan kecil dalam *Street Law* dan filem televisyen *Love and Betrayal: The Mia Farrow Story* dan *[[Harrison Bergeron]]*.

Pada 1996 beliau mempunyai peranan kecil dalam filem televisyen *[[No Greater Love]]*, kemudian pergi menghadiri pada sebuah episod *[[Forever Knight]]*.  Pada tahun yang berikutnya, beliau hadir dalam *[[Goosebumps]]*, paling dinyatakan dalam episod dua-bahagian *Night of the Living Dummy III*, iaitu beliau bermain ciri 12 tahun Zane.

Pada 1998 beliau mempunyai watak kecil dalam filem *[[The Hairy Bird]]* (juga dikenali sebagai *Strike!*). Pada tahun berikutnya, beliau memiliki watak besar dalam filem televisyen *[[Free Fall]]* dan juga watak kecil dalam *[[The Virgin Suicides]]*.

Beliau mula memperoleh nama ketika berlakon dalam Rangkaian Keluarga TV bersiri Fox, *[[Higher Ground (TV bersiri)|Higher Ground]]* pada 2000, melakonkan seorang remaja belasan tahun yang telah sengsara kerana dicabul kehormatannya.

## Pautan luar

*
*
*Laman web NNDB: Profil Hayden Christensen
*Wawancara Hayden Christensen &nbsp; Hayden Christensen membincangkan peranannya sebagai Anakin Skywalker dalam filem *Star Wars Episod II: Attack of the Clones*
*Hayden Christensen mengambil bahagian dalam Gumball 2007
Tak segerak

**Tak segerak** ialah perihal sifat peranti atau sistem yang tidak menggunakan jam rujukan untuk memasakan pergerakannya agar segerak dengan peranti atau sistem lain.

Contoh:
* Antara muka bersiri tak segerak
* Antara muka pengaturcaraan penggunaan (API) komputer tak segerak
* Automaton Bersel Tak Segerak
* I/O tak segerak
* JavaScript dan XML tak segerak (juga dikenali sebagai ajax)
* Komunikasi tak segerak
* Litar tak segerak
* Mod pemindahan tak segerak
* Sistem-sistem bersuis bingkisan seperti ethernet atau protokol internet
* Sistem-sistem penyuntingan usaha sama

## Lihat juga
*Kesegerakan (nyahkekaburan)
Bahasa pengaturcaraan berorientasi objek

**Bahasa pengaturcaraan berorientasi objek** (*object-oriented programming language*) ialah bahasa pengaturcaraan yang menggunakan kaedah pengaturcaraan berorientasi objek. Misalnya, Smalltalk dan C++.

## Lihat juga
* Pengaturcaraan berorientasi objek
Kor Polis Tentera Diraja

**Kor Polis Tentera Diraja** adalah sebuah badan yang menjaga dan memelihara undang-undang Angkatan Tentera Malaysia. Walaupun di bawah cabang Tentera Darat Malaysia, tugasnya meliputi ketiga-tiga cabang ATM. Ketua Bagi Kor Polis Tentera ialah Brigedier Jeneral. Setiap cabang ATM ada polis sendiri. PDRM bertindak sebagai sebuah badan yang menjaga dan memelihara undang-undang awam, sementara Polis Tentera untuk tentera sahaja.

Setiap Briged TDM terdapat 1 Kompeni KPTD. Terdapat pecahan tugas dalam Polis Tentera antaranya Cawangan Siasatan Jenayah, Cawangan latih, Cawangan Trafik dan Istiadat, dan Cawangan Probos. Tugas Cawangan Siasatan Jenayah (CSJ), Selain menyiasat kes-kes salahlaku jenayah melibatkan anggota tentera, adalah menyediakan kertas siasatan salah laku anggota dan dibentangkan kepada Pegawai Undang-undang Formasi untuk dibuat pendakwaan di Mahkamah Tentera. Namun Cawangan ini (CSJ) Telah diletakkan dibawah Markas Tentera Darat dan sekarang dikenali sebagai 48 CSJ. Tugas Cawangan Latih ialah melatih anggota dan pegawai tentera untuk diserapkan menjadi Polis Tentera. Pegawai dan anggota Polis Tentera Dilatih di Pusat Latihan Kor Polis Tentera Diraja yang terletak di Kem Genting Klang, Kuala Kumpur. Tugas Cawangan Trafik dan Istiadat pula adalah membuat tugas-tugas pengiring bermotosikal untuk orang-orang kenamaan dan Pemerintah Tertinggi Tentera. Tugas Cawangan Probos pula meliputi tugas-tugas am kepolisan, menguatkuasakan undang-undang tentera mengikut Akta Angkatan Tentera 1972. Anggota Polis Tentera menjalankan tugas mengikut Seksyen 93 (5) Akta angkatan tentera 1972. 



## Sejarah

Kor Polis Tentera Diraja telah ditubuhkan pada 12 November 1953 dan dikenali sebagai Polis Tentera Persekutuan dan diletakkan dibawah pemerintahan dan Pentadbiran Royal Military Police, British Army. Pasukan kecil ini ditugaskan khas untuk menyelenggarakan tatatertib Tentera Darat sahaja.  Dewasa ini Kor Polis Tentera Diraja telah berkembang dan memainkan peranan penting meliputi ketiga-tiga cabang perkhidmatan Angkatan Tentera Malaysia, bertanggungjawab terhadap undang-undang, peraturan-peraturan dan perintah-perintah tentera.  Kecekapan Kor ini adalah selaras dengan cogankatanya "SEDIA BERKHIDMAT".

## Lihat juga
* Tentera Darat Malaysia
* Angkatan Tentera Malaysia
* Polis Diraja Malaysia

## Rujukan
* Laman web rasmi TDM
Anak bongsu

tq sbb baca:)**Anak bongsu** merupakan anak yang ketiga di dalam adik beradik. Dalam istilah Dewan Bahasa dan Pustaka Malaysia,
Kor Ordnans Diraja

**Kor Ordnans Diraja** merupakan salah satu cabang dalam Tentera Darat Malaysia. Tugas Kor Ordnans Diraja ialah perbekalan logistik iaitu memperoleh, menyimpan, senggaraan, pengagihan, pemantauan dan pelupusan semua peralatan (dari hujung rambut hingga ke hujung kaki;termasuk senjata,kenderaan dll)di dalam TDM. TLDM dan TUDM ada pasukan logistiknya sendiri. Setiap Div ada satu batalion ordnans dan setiap briged mempunyai satu kompeni Ordnans. Kolonel kehormat Kor Ordnans Diraja ialah Sultan Mizan. Iaitu sultan Terengganu. Ketua bagi Kor Ordnans Diraja dikenali sebagai Pengerusi Kor yang berpangkat  Mejar Jeneral.
Ajax (nyahkekaburan)

Ajax boleh merujuk kepada:

* Ajax (kependekan bagi *Asynchronous JavaScript and XML*), sebuah teknik yang digunakan dalam pembangunan aplikasi web
* Ajax Fabuloso, sebuah jenama pencuci
* Ajax, sebuah kelab bola sepak.
* nama pahlawan Yunani dalam peperangan Trojan.
* Nama kapal perang British.
Pengaturcaraan

Pada dasarnya, **pengaturcaraan** adalah suatu kaedah memberi arahan atau perintah kepada komputer untuk menjalankan sesuatu tugas (atau mana-mana mesin elektronik) secara penyelesaian masalah dikandung dalam tugas tersebut. Kaedah pemberian arahan atau perintah pada asasnya adalah dalam bentuk kod berangka duaan atau binari. Disebabkan kaedah pengaturcaraan telah mengalami evolusi yang sentiasa berkembang pesat, arahan atau perintah kepada komputer juga semakin rumit, maka ia ditulis dalam bentuk kod. 

Seorang pengaturcara biasanya memerlukan kemahiran mengaturcara untuk menulis kod sumber berdasarkan suatu daya pemikiran logik, daya kreatif luar biasa, kesabaran tinggi, kebolehan memahami sesuatu perkara secara mendalam dan terperinci, dan kebolehan mentaakul aras tinggi untuk menyusun set perintah dengan teratur, tidak bercelaru, mudah difahami dan mudah dibuat penyelenggaraan kod.

Dalam kejuruteraan perisian, pengaturcaraan adalah suatu tahap terpenting dalam proses pembangunan perisian.

## Lihat juga
* Bahasa komputer
* Bahasa pengaturcaraan
* Glosari pengaturcaraan
* Senarai bahasa pengaturcaraan
* Perbandingan bahasa-bahasa pengaturcaraan

## Rujukan

## Pautan luar
* Dizayn Yazılım | Software Corp. Samsun
*  Pengaturcaraan komputer dan pembangunan web
* Programming for Web